Organisasjonsnummer: 918821147

**GLÅMDAL OG ROMERIKE DACHSHUNDKLUBB, ÅRSBERETNING 2024**

**Styret har i perioden hatt følgende sammensetning:**

Leder: Tone Husås

Nestleder: Arne Aas

Styremedlem: Lars-Ola Rustad

Styremedlem: Marte-Emilie Nordli Rustad

Styremedlem: Anders Hammer

Varamedlem: Erik Illevold Heesbråten

Varamedlem: Hege Kristin Lund Aas

**Medlemmer**

Medlemstallet pr. 31.12.2024 var 169 (2023: 174). Av disse var 157 klubbmedlemmer og 12 husstandsmedlemmer. Klubben har 3 klubbæresmedlemmer; Tone Husås (2012), Tor Ottesen (2012) og Vidar Husås (2023).

**Møter**

Forrige årsmøte ble avholdt den 15.02.2024 på Sanngrund, med 14 fremmøtte.

Det er avholdt 7 styremøter i perioden.

Klubben har vært representert på NDFs Dachshundting, klubbledermøtet og to dialogmøter.

**Utstilling**

Utstillinger og resultater:

BIS Sander samfunnshus 16/3: LK, NJV-23 NORDJV-23 Quickstep Av Rustbøle NO49784/22.

E: Inger Marie Højdahl og Svein Nordang.

BIS Skogbygda 19/5: LN Strömfårans Antonio SE16445/2020. E: Ragnhild Helene Heni.

BIS Rena 13/7: KDv C.I.B. N DK SE UCH NJUB CH NV-22-23 DKV-22-23 NORDV-23 NJUBV-23 Minstemann's Shot Gun NO32643/20. E: Anita Solberg.

|  |  |  |  |
| --- | --- | --- | --- |
|  | Deltakere totalt | Voksne | Valper |
| Utstilling 1, Sander 16/3. Dommer John Smedbakken | 67 | 59 | 8 |
| Utstilling 2, Skogbygda 19/5. Dommer Jørn Presterudstuen | 43 | 36 | 7 |
| Utstilling 3, Rena 13/7. Dommer Jan Herngren | 57 | 47 | 10 |

Ringtreninger er avholdt i samarbeid med Odal hundeklubb ved Disenå samfunnshus og med gruppa Team4Alldogs på Sander samfunnshus, og mange deltok på ringtrening på Kvile Camping kvelden før utstillingen 15/7.

Royal Canin var hovedsponsor på alle utstillingene.

**Spor**

Ordinær blodsporprøve 22/5. Dette var første gang vi arrangerte en ettermiddagsprøve. Pågangen var enorm med 48 påmeldte. Vi klarte å tilby plass til halvparten.

Prøvens beste hund med 93 poeng i EK-klassen ble labrador retriever, SE20713/2018 Luna-Fie til Karin Lundin fra Sverige.

Dommere var Janne Gregersen, Leiv Mørkved Helsingen, Christoffer Linnerud, Vidar Husås, Laimonas Virkutis og Jan Erik Haugen.

Ordinær blodsporprøve med innlagt klubbmesterskap 31/8. 20 hunder stilte til start, hvorav 10 gikk til premiering. Etter hvert som deltakere og dommere kom inn igjen fra skogen, hadde vi invitert til grilling og sosialt samvær for alle fremmøtte.

Prøvens beste hund: Minstemann’s Fredrik Djervel og fører Rune Karlsen, 98 poeng EK. Klubbmester EK: Liakleiva’s Cinderella og fører Hedda Lita Svennebye, 84 poeng EK. Klubbmester AK: Villa Magnolias W-Kombo og fører Erik Heesbråten, 1. pr. AK.

Dommere var Ronny Fjeldskogen, Kenneth Granholt, Jonny Rustad, Jan Erik Haugen og Ole Steinar Rognstadbråten. Marianne Pram Øvre var dommeraspirant og fullførte utdanningen sin hos oss.

**Rasemesterskapet i blodspor**

SN NBSCH Istrebekkens Atlas, NO52335/21 og eier Kjersti Limi representerte klubben i rasemesterskapet i blodspor, som den 27. juli gikk av stabelen i Eidsvåg i Romsdal i regi av Nord-Vest DHK. Kun 3 av 13 ekvipasjer gikk til premiering. Atlas var dessverre en av de ti som ikke mestret dagens forhold.

|  |  |  |
| --- | --- | --- |
|  | Deltakere totalt | Deltakende dachshunder |
| Ordinær blodsporprøve 22/5  AK 18  EK 6 | 24 | 3 |
| Klubbmesterskap 31/8  AK 11  EK 9 | 20 | 10 |
| Bevegelige blodsporprøver | 25 | 8 |
| Bevegelige fersksporprøver | 8 | 3 |

**Innføringskurs i blodspor.**

15 ekvipasjer deltok på innføringskurs i blodspor over fire samlinger i mai måned. Kurset var åpent for alle raser.

**Dommer-rekruttering:** Lars-Ola Rustad har påbegynt utdanning for å bli ettersøksdommer.

**Drev**

Bevegelig drevprøve i januar 2024 kunne ikke gjennomføres, da snø og kulde satte en stopper for det.

Under ordinær drevprøve i oktober derimot, fikk alle deltakere gode prøveforhold. 19 hunder stilte til start. Prøvens beste hund ble SN Liakleiva’s Cinderella, med eier og fører Hedda Lita Svennebye, som er medlem hos oss. Cinderella oppnådde hele 54 ep og drevcert. Ekvipasjen som ble nr. to, med 51 ep, Skoddheias C-Clara, eier og fører Marte-Emilie Nordli Rustad er også medlem hos oss.

Dommere var Steinar Waage, Roar Fossen, Morten Johansen, Vidar Husås, Eddie Moljord, Anders Hammer og Even Bergstrøm.

8 hunder ble bedømt på bevegelige prøver før jul. Vi fikk dessverre ikke ut alle påmeldte på grunn av dommerkapasitet og etter hvert snø- og kuldeforholdene.

**NM drev**

I 2024 var vi vertskap for NM i drev. Mer enn ett år i forveien startet vi forberedelsene til dette arrangementet, og etter utallige dugnadstimer, møter og oppsøkende virksomhet, må vi kunne si at vi kom i havn med et meget vellykket arrangement. Været var på vår side, og alle hundene fikk muligheten til å vise seg fra sin beste side. Vi retter en stor takk til de mange sponsorene våre, som gjorde at vi kunne by på et særdeles flott premiebord. Grunneiere og kjentmenn i fem kommuner stilte velvillig opp for oss med sine terreng.

13 dommere stilte opp fra nær og fjern. Takk også til Slobrua Gjestegård for god tilrettelegging for arrangementet.

Generalsekretæren i Norsk kennel klubb, Ingvild Bretten Berg, tok på eget initiativ kontakt med oss da hun ønsket å overvære arrangementet. Hun var tilfeldigvis med norgesmesteren og dommer Vidar Husås ute i prøveterrenget, og etter dommerkollegiet kunne hun dele ut NKK-pokalen til SN NO43517/20 NJ(d)Ch Råtassen’s Dimma og Frank Andersen fra Malvik i Trøndelag.

Ekstra gledelig var det at to av de tolv NM-kvalifiserte var medlemmer hos oss. Disse var KN NJ(d)Ch NBCh Gofoten’s LM A-Aimee og eier Øyvind Olsen og KN Airaksinen’s Clint med eier Marius Blakkisrud. Aimee gikk til en 1. pr Rå med 45 ep, men Clint ble dessverre ble akutt syk under prøven og måtte trekkes og oppsøke veterinær.

Prøven ble vist i Tracker Live, så interesserte i inn- og utland kunne følge med, i tillegg til de som fulgte med i sosiale medier og på hjemmesiden vår.

Våre delegater på Dachshundtinget 2024 fikk gjennomslag for å øke støtten til NM drev fra 25’ til 35’ kroner. Dette til tross unngikk vi ikke et lite underskudd på arrangementet.

**Grensekampen i drev**

KN NO49181/21 NJ(d)Ch NBCh Gofoten’s LM A-Aimee og eier Øyvind Olsen representerte klubben vår under Grensekampen i drev, som i 2024 ble arrangert av Aust-Agder DHK. Norge vant drevkampen og vår representant ble tredje beste hund individuelt med 48 ep.

|  |  |
| --- | --- |
|  | Deltakere totalt |
| Bevegelig drevprøve januar 2024 | 0 |
| Ordinær drevprøve 25. – 28/10 | 19 |
| Bevegelige drevprøver 21/8 – 23/12 | 8 |
| NM 15/11 | 12 |

**Samlet statistikk**

|  |  |  |  |
| --- | --- | --- | --- |
| **Aktivitet** | **Antall hunder 2024** | **Antall hunder 2023** | **Antall hunder 2022** |
| Utstilling | 167 | 169 (3) | 151 (2) |
| Spor | 77 | 48 | 58 |
| Drev | 39 | 35 | 41 |
| **Sum** | **283** | **252** | **250** |

**Annet:**

Klubben har forholdsvis god økonomi. Pr. 31.12.2024 hadde vi kr 206 467,58 på konto. Terminfestet aktivitet innen spor, drev og utstilling har gått med greie overskudd, noe som har ført til at vi har kunnet bruke forholdsvis mye penger i 2024 uten å gå nevneverdig i minus i årsregnskapet. Av de største utgiftspostene i 2024 kan nevnes kjøp av ny hjemmesidefra Dyplink, med en engangskostnad på 14 000 kroner. Lars-Ola Rustad er webmaster på den nye siden. Stor takk til tidligere webmaster, Tale R. Waage.

Vi har kjøpt to beachflagg med klubbens navn på, som vi kan promotere klubben med under arrangementene våre og på fellesarrangement. De kostet i overkant av fire tusen kroner. De er også ført under posten administrasjon i regnskapet. Det samme er 3 stk. ID-scannere til 1500kr/stk.

Utgifter til NDF’s ryggprosjekt er ført separat for å vise hva klubben har støttet prosjektet med. På utstillingen 16. mars ble 67 hunder gentestet av veterinær Ingunn Rina Riddervold Heimdal fra Gullverket veterinærkontor. Medlem Karoline Celius bisto med testingen. Styremedlem Lars-Ola Rustad hadde merket og klargjort alle testene på forhånd, og han sørget for at gjennomføringen gled fint unna.

To medlemmer ble i tillegg støttet med 500 kroner hver for at de ryggrøntget hundene sine i 2024.

**Takk**

Avslutningsvisvil vi herved takke alle grunneiere, kjentmenn, sporleggere, dommere, deltakere og andre gode medhjelpere for innsatsen og velvilligheten som er vist oss i 2024!

Vi gratulerer alle medlemmer som har oppnådd gode resultater med sine hunder i 2024!

**Takk til våre sponsorer gjennom året.**

Styret

Tone Husås, sign. Arne Aas, sign. Lars-Ola Rustad, sign.

Marte-Emilie Nordli Rustad, sign. Anders Hammer, sign.

Erik I. Heesbråten, sign Hege Kristin Lund Aas, sign.